Buožėnų geomorfologinis draustinis
Buožėnų geomorfologinis draustinis – saugoma gamtos teritorija (valstybinis draustinis) Plungės ir Telšių rajonuose, 6 km į šiaurės vakarus nuo Telšių, 2 km į rytus nuo Alsėdžių, tarp Buožėnų, Kęstaičių, Žvirblaičių ir Eidintaičių kaimų. Įsteigtas 1992 m., siekiant išsaugoti raiškų Žemaičių aukštumos ruožą. Saugomos europinės svarbos buveinės: pievos (šienaujamų mezofitų, smilgynai), miškai (vakarų taiga, pelkiniai, žolių turtingi eglynai, plačialapių ir mišrūs), pelkės (tarpinės ir liūnai, šaltiniuotos). Į draustinį patenka Brėvikių, Kurmio ežerai.